Johanna LINDSEY
HORÚCE SRDCE
A HEART SO WILD
v ČR: Horoucí srdce
Vydavateľstvo: Ikar, 1999
ANOTÁCIA:
Hlavná hrdinka Courtney Hartová v detstve akoby zázrakom prežila prepad Indiánov, ktorí chceli pomstiť nespravodlivosť páchanú na ich najbližších. Život jej zachránil poloindián Chandos, ktorý si nevie nájsť miesto ani vo svete bielych, ani medzi farebnými. Po čase sa cesty mladých ľudí znovu pretnú. Hoci sa Chandos bráni prehlbujúcej sa náklonnosti ku Courtney, útrapy, ktoré prežívajú na spoločnej ceste, ich postupne zbližujú. Vzájomné sympatie týchto mladých ľudí prerastú v hlbokú lásku.
Courtney sa chce dostať do Texasu a Chandosa požiada, aby jej robil sprievodcu. Najprv ju odmietne, no potom si to predsa len rozmyslí a rozhodne sa ju sprevádzať.
Hneď na začiatku ich cesty jej dá tvrdú príučku za jej ľahkovážnosť, s akou sa vydala do rúk úplne cudziemu človeku. Ani to Courtney od cesty do Texasu neodradí, chce nájsť svojho otca.
Nuž a na tejto ceste sa obaja zbližujú…
Spracovala Elen